Diari Oficial de la Generalitat Valenciana


Sumari del DOGV 5683, del 18-01-2008 (2008/583)

RESOLUCIÓ de 15 de gener de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses: creació d'empreses de base tecnològica, investigació i desenvolupament tecnològic per a PIME i grans empreses per als exercicis 2008 i 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5683

Data del DOGV
:   18-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/583


Data del document
:   15-01-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * petita i mitjana empresa
    * gran empresa
    * investigació aplicada
    * nova tecnologia
    * ajuda a les empreses
    * investigació en l'empresa
    * suport econòmic
    * recerca i desenvolupament
    * fundació de l'empresa
    * investigació industrial
    * ajuda pública

RESOLUCIÓ de 15 de gener de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses: creació d'empreses de base tecnològica, investigació i desenvolupament tecnològic per a PIME i grans empreses per als exercicis 2008 i 2009. [2008/583]  
La Comunitat Valenciana es caracteritza, entre altres aspectes, per tindre un teixit productiu constituït fonamentalment per empreses de xicoteta i mitjana dimensió en què la producció i comercialització de béns de consum tradicionals exercix un paper molt rellevant. Per a la millora de la seua capacitat competitiva és necessari per tant, incrementar la diferenciació dels seus productes i servicis oferits per mitjà de la incorporació de tecnologia o el desenvolupament de nous productes tecnològicament més avançats, la creació de noves activitats en àrees de negoci emergents i estimular la cooperació tecnològica en àmbits internacionals per a incorporar coneixements externs i facilitar així mateix l'exportació dels coneixements i desenvolupaments propis.  
En el que a l'aprofitament d'idees es referix, es considera convenient estimular la transmissió del coneixement científic cap a les empreses, que permeten rendibilitzar i concretar els resultats de projectes d'investigació en productes, bé creant empreses noves o aconseguit acords amb altres existents que puguen desenvolupar prototips, comercialitzables en fases posteriors, que donen resposta a demandes de les pròpies empreses o la societat en general. En definitiva, que siguen capaços de crear riquesa.  
L'objecte de la present convocatòria és per tant, estimular el desenvolupament de tecnologia que done lloc a l'obtenció de patents de nous productes, processos o servicis i la creació d'empreses de base tecnològica per a explotació dels resultats d'investigació o diversificació del teixit industrial.  
Cal destacar especialment considerar l'efecte d'arrossegament que una gran empresa exercix sobre el seu entorn, liderant el seu sector i influint sobre empreses més xicotetes en qualitat de proveïdors, subcontractistes, etc. Es fa patent que qualsevol avanç tecnològic en empreses fortes influïx decisivament en l'entorn. Pareix per tant adequat incentivar i recolzar les iniciatives de les grans empreses encaminades al desenvolupament de projectes d'I+D, que repercutiran de mode indirecte en un espectre ampli d'empreses xicotetes i mitjanes.  
A fi d'incentivar i recolzar les iniciatives empresarials encaminades a la millora tecnològica dels seus productes o processos, així com la creació i suport a empreses de base tecnològica, tal com s'establix en l'Orde de la conselleria d'Empresa, Universitat i Ciència de 12 de desembre de 2006, l'Institut de la Petita i Mitjana Indústria de la Generalitat Valenciana, posarà a disposició de les empreses, programes i actuacions de suport financer en el marc de la normativa vigent que regula esta matèria tant en l'àmbit de la Unió Europea com en el marc estatal, o en la pròpia normativa de la Generalitat. El Programa Operatiu de la Comunitat Valenciana 2007-2013 constituïx el marc estratègic en què s'inscriu la convocatòria d'ajudes de l'IMPIVA.  
Per a monitoritzar l'eficàcia de les mesures plantejades, l'IMPIVA hi ha establit un sistema d'indicadors d'impacte que mesuraran, entre altres variables, el nombre d'empreses amb base tecnològica creades, els projectes d'investigació i desenvolupament precompetitiu mampresos i la seua inversió induïda, així com el nombre d'empreses involucrades en el desenvolupament de tecnologia pròpia.  
En virtut del que antecedix, i de conformitat amb el que disposa l'article 1.4 de l'Orde de la conselleria d'Empresa, Universitat i Ciència de 12 de desembre de 2006, resolc:  
Article 1. Objecte i àmbit.  
L'objecte de la present resolució és establir, junt amb el que disposa l'ordre de 12 de desembre de 2006 de la conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), les bases reguladores i la convocatòria de les ajudes previstes en els programes dirigits a empreses que s'establixen en l'annex I i que s'enuncien a continuació, per als exercicis 2008 i 2009:  
- Programa d'Investigació i Desenvolupament Tecnològic per a Grans Empreses.  
- Programa d'Investigació i Desenvolupament Tecnològic per a PIME.  
- Programa de Creació d'Empreses de Base Tecnològica.  
Article 2. Marc normatiu.  
Les ajudes recollides en la present resolució es concediran d'acord amb el que establix l'Orde de 12 de desembre de 2006, de la conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), en la Llei 38/2003, de 17 de novembre, General de Subvencions, en el Reglament CE Núm. 1083 del Consell d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i la resta de normativa sobre Fons Estructurals o altres matèries que li fora d'aplicació.  
El programa d'I+D per a PIME i el programa de Creació d'Empreses de Base Tecnològica quedaran exempts de l'obligació de notificació prèvia a la Comissió de la Unió Europea atés que aquests s'acullen al Reglament relatiu a l'aplicació dels articles 87 i 88 del Tractat CE a les ajudes estatals a les xicotetes i mitjanes empreses (CE) núm. 70/2001 de la Comissió (DOUE L 10/33, de 13 de gener de 2001), modificat pel Reglament (CE) núm. 364/2004 de la Comissió (DOUE L 63/22, de 28 de febrer de 2004) i la resta de normativa comunitària relativa a determinats sectors .  
La concessió de les ajudes del programa d'I+D per a Grans Empreses quedarà supeditada a l'aprovació per la Comissió Europea del Règim d'Ajudes de Foment de la I+D+i (N 233/2007- Foment de la I+D+i - Espanya) de conformitat amb el que disposen els articles 87 a 89 del Tractat de la Unió Europea i el que establix el Marc Comunitari sobre Ajudes Estatals d'Investigació i Desenvolupament i Innovació (DOUE C 323/01, de 30 de desembre de 2006) i la resta de normativa comunitària relativa a determinats sectors.  
Article 3. Línies pressupostàries.  
L'import global màxim que a càrrec de l'anualitat 2008 es destinarà per a la concessió de les ajudes previstes en la present convocatòria, és el que s'indica a continuació:   
Programa d'Investigació i Desenvolupament Tecnològic   
per a Grans Empreses 6.000.000 euros  
Programa d'Investigació i Desenvolupament Tecnològic   
per a PIME 34.374.121 euros  
Programa de Creació d'Empreses de   
Base Tecnològica 1.500.000 euros  
a càrrec de la següent línia pressupostària:  
T6722000 71.259.737 euros   
Per a l'anualitat 2009 el pressupost amb caràcter estimatiu serà de:  
Programa d'Investigació i Desenvolupament Tecnològic   
per a Grans Empreses 3.900.000 euros  
Programa d'Investigació i Desenvolupament Tecnològic   
per a PIME 9.095.076 euros  
Programa de Creació d'Empreses de   
Base Tecnològica 1.350.000 euros  
L'import destinat a la concessió de les ajudes previstes en la present convocatòria està supeditat a la liquidació dels compromisos degudament adquirits procedents de convocatòries anteriors; els imports previstos per a l'anualitat 2009 queden supeditats a l'aprovació del pressupost de l'IMPIVA per a l'exercici 2009.   
En tot cas, es podrà incrementar el finançament quan es produïsca un augment del crèdit disponible com a conseqüència, d'altres convocatòries en què s'hagen presentat o resolt sol·licituds per un import inferior al gasto inicialment previst o de les que deriven obligacions liquidades o reconegudes per un import inferior a l'ajuda que va ser concedida en el seu dia, o bé quan tal augment siga conseqüència d'una generació, ampliació o incorporació de crèdit, o de l'aprovació per la Llei de Pressupostos de la Generalitat per al 2009 d'un import superior al previst en esta resolució per aquesta anualitat. Estes modificacions del pressupost seran publicades en el Diari Oficial de la Comunitat Valenciana.  
Les ajudes descrites comptaran amb finançament del Fons Europeu de Desenvolupament Regional (FEDER) en un percentatge del 50% a través del Programa Operatiu de la Comunitat Valenciana 2007-2013: Eix 1 Desenvolupament de l'Economia del Coneixement (I+D+i), Educació, Societat de la Informació i TIC - Tema Prioritari 4 Ajuda per a IDT en particular a les xicotetes empreses i Eix 2 Desenvolupament i Innovació Empresarial - Tema Prioritari 9 Altres accions destinades a l'estímul de la innovació i l'esperit d'empresa en les xicotetes empreses, així com d'altres possibles fons.   
Article 4. Beneficiaris.  
1. Excepte per al programa d'Investigació i Desenvolupament Tecnològic dirigit a grans empreses, podran acollir-se a les ajudes previstes en esta convocatòria les PIME que tinguen la seua seu social o establiment de producció en la Comunitat Valenciana i els projectes de la qual objecte d'ajuda estiguen localitzats en tal territori, amb les especificitats que s'establixen en els programes que es desenvolupen en l'annex I.  
2. Queden excloses les comunitats de béns i les societats civils, així com les associacions, fundacions i en general, les entitats sense ànim de lucre.  
3. A efectes de la present resolució, es considerarà PIME, segons la Recomanació de la Comissió, de 6 de maig de 2003, sobre la definició de microempreses, xicotetes i mitjanes empreses (DOUE núm. L 124/36, de 20 de maig de 2003), tota entitat, independentment de la seua forma jurídica, que exercisca una activitat econòmica que reunisca els requisits següents:   
- Que empre a menys de 250 persones.  
- Que tinga un volum de negoci anual no superior a 50 milions d'euros, o bé un balanç general no superior a 43 milions d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que empre a menys de 50 persones i que tinga un volum de negoci anual o un balanç general no superior a 10 milions d'euros; microempresa es considerarà aquella empresa que ocupe a menys de 10 persones i el seu volum de negoci o el seu balanç general anual no supere els 2 milions d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, xicotetes i mitjanes empreses. Aquests criteris de còmput es poden consultar en l'imprés de sol·licitud.  
4. Les condicions per a ser beneficiari hauran de mantindre's fins al moment del pagament de la subvenció.  
5. Per a l'exercici de la seua activitat els beneficiaris hauran de disposar de les autoritzacions administratives preceptives, trobar-se inscrits en els Registres Públics pertinents, i acomplir amb qualssevol altres requisits exigits per les disposicions aplicables.  
6. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.   
7. En els Programes de Creació d'Empreses de Base Tecnològica i Investigació i Desenvolupament Tecnològic per a PIME no podran obtindre la condició de beneficiari aquelles PIME l'activitat de les quals estiga relacionada amb els productes de la pesca i l'aqüicultura regulats pel Reglament (CE) no 104/2000 del Consell (23) i les activitats relacionades amb la producció primària (agricultura) de productes agrícoles; fabricació i comercialització de productes d'imitació o substitució de la llet i els productes lactis; les ajudes incloses en l'àmbit d'aplicació del Reglament (CE) no 1407/2002 del Consell (24) sobre les ajudes estatals a la indústria del carbó.  
8. Les sol·licituds d'ajuda a projectes emmarcats en algun dels sectors que s'indiquen a continuació es regiran per la normativa sectorial que els regula en matèria d'ajudes estatals: agrari i pesquer, acer, carbó, electricitat, construcció naval, servicis postals, radiodifusió, cine i producció audiovisual i transport.  
Article 5. Sol·licitud de l'ajuda.  
Presentació de sol·licituds.  
1.1. Sol·licitud normalitzada i documentació que ha d'acompanyar-la.  
1.1.1. Sol·licitud normalitzada.  
Els sol·licitants hauran de presentar una sol·licitud normalitzada omplida utilitzant el programa informàtic que es pot descarregar des de l'adreça d'Internet de l'IMPIVA: www.impiva.es, o que es posarà a disposició dels sol·licitants en qualsevol de les seus de l'IMPIVA que s'indiquen en articles posteriors.  
1.1.2. Documentació que ha d'acompanyar a la sol·licitud normalitzada.   
9.1.7.1. Memòria tècnica del projecte, segons model que pot obtindre's descarregant-ho de l'adreça d'Internet de l'IMPIVA: www.impiva.es.  
7.3.7.3. Documentació relativa a la personalitat jurídica del sol·licitant:  
a) Quan siga una societat la inscripció de la qual en el Registre Mercantil siga obligatòria, l'IMPIVA obtindrà la informació relativa a la personalitat jurídica del sol·licitant, si bé podrà requerir directament al sol·licitant la presentació d'algun document concret.  
b) En el cas de sol·licitants la inscripció del qual en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual.  
No serà necessari aportar la documentació anterior que ja obre en poder de l'IMPIVA, sempre que es mantinga vigent i s'aporte declaració de vigència a este efecte segons model disponible en l'adreça d'Internet de l'IMPIVA: www.impiva.es .  
c) Quan el sol·licitant siga una empresa en fase de constitució, s'haurà d'aportar almenys fotocòpia del DNI del promotor.  
1.2. Alternativament, els interessats podran presentar davant del Registre Telemàtic de la Generalitat Valenciana, a través de l'adreça electrònica www.gva.es, o directament a través de la pàgina web de l'IMPIVA, www.impiva.es, sol·licituds, escrits i comunicacions relacionats amb el procediment regulat en esta convocatòria.  
Només s'admetrà la presentació de sol·licituds, escrits i comunicacions davant del Registre Telemàtic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat l'oportú conveni, que poden consultar-se en la pàgina web http://www.pki.gva.es/puntreg\_c.htm. Actualment l'IMPIVA presta aquest servici de certificacions en la seua seu de València.   
A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.  
3. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'administració Tributària, per la Unitat recaptadora de la Hisenda Pública Valenciana i per la Tresoreria General de la Seguretat Social, en els que s'acredite que el sol·licitant es troba al corrent en les seues obligacions amb aquestes administracions. En qualsevol cas l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.  
4. Si la sol·licitud aportada fóra incompleta o presentara errors esmenables es requerirà a l'interessat perquè en el termini de 10 dies esmene la falta o acompanye els documents preceptius, amb advertència que si no ho fera se li tindrà per desistit de la seua sol·licitud.  
5. Els requeriments a què es fa referència en este article, així com qualsevol altre que poguera realitzar-se per l'IMPIVA podran efectuar-se per fax o per correu electrònic al número de fax o a l'adreça indicada pel sol·licitant en l'imprés de sol·licitud, sempre que quede constància de la recepció per aquell.   
6. Termini de presentació de sol·licituds.  
Podran presentar-se a esta convocatòria sol·licituds durant els exercicis 2008 i 2009 d'acord amb el seguent calendari:  
- Anualitat 2008: des del dia de publicació de la present resolució en el Diari Oficial de la Comunitat Valenciana (DOCV) fins al 29 de febrer de 2008.  
- Anualitat 2009: Des del dia 1 març de 2008 fins al 28 de febrer de 2009.  
7. Lloc de presentació de sol·licituds.  
7.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 09.00 a 14.00 hores, de dilluns a divendres, i de 17.00 a 19.00 hores, de dilluns a dijous:   
- IMPIVA Alacant-oficina PROP: C/Churruca, 29. 03893 Alacant.  
- IMPIVA Castelló-oficina PROP: Av. Germans Bou, 47. 12819 Castelló de la Plana.  
- IMPIVA València: Plaça de l'Ajuntament, 6. 46570 València.  
7.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una Oficina de Correus, haurà de fer-se en sobre obert perquè siga datada i segellada per l'Oficina de Correus abans de ser certificada.  
7.3. En el cas de sol·licituds que es presenten davant del Registre Telemàtic de la Generalitat Valenciana, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.   
Article 6. Avaluació de sol·licituds.  
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en la qual s'aplicaran els criteris de valoració fixats en cada programa i s'establirà una prelació respectant els límits pressupostaris.   
2. L'òrgan competent per a la Instrucció del procediment de concessió de les ajudes emmarcades en la present resolució serà la Direcció d'Innovació i Competitivitat de l'IMPIVA a través de l'Àrea d'Investigació i Desenvolupament Tecnològic.  
Article 7. Projectes plurianuals.  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què vaja a executar-se, sense que la concessió d'ajuda per a una d'elles condicione la de futures fases. En tot cas podran considerar-se els justificants de gastos i pagament emesos amb posterioritat al termini de presentació de justificació de l'exercici o fase anterior.  
Article 8. Concessió de les ajudes.   
L'òrgan instructor verificarà prèviament de cada sol·licitud el compliment dels requisits que per a ser beneficiari s'establixen en la convocatòria, i en cas de resultar favorable procedirà a l'anàlisi dels projectes presentats i a l'aplicació dels criteris de valoració. Posteriorment els projectes seran sotmesos a una Comissió presidida pel director general de l'IMPIVA i composta pel personal tècnic que este designe, que elevarà proposta de concessió a la presidenta de l'IMPIVA. En tot cas la Comissió es reserva el dret de no esgotar el pressupost disponible del programa en el cas que les majors puntuacions obtingudes no garantisquen la qualitat i viabilitat dels projectes.  
La presidenta de l'IMPIVA resoldrà sobre l'adjudicació de les ajudes mitjançant una resolució, fixant expressament la quantia, i incorporant, si és el cas, les condicions i obligacions a què haja de subjectar-se el beneficiari.   
La resolució dictada per la presidenta, posarà fi a la via administrativa i el seu contingut serà notificat de forma individualitzada a cada interessat.  
Les subvencions concedides seran publicades en ell amb expressió del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
D'acord amb el que establix la Llei d'Hisenda Pública de la Generalitat Valenciana, si l'ajuda supera per perceptor el milió d'euros serà necessària l'autorització del Consell; si supera la quantia de 250.000 euros es donarà compte a este mateix òrgan.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cada una d'elles, perquè en cas de renúncia d'algun beneficiari i d'alliberament de crèdit suficient, puguen ser ateses per orde de puntuació.  
En el cas de programes d'ajudes que estiguen finançats pel Fons Europeu de Desenvolupament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada 'Xarxa Natura', espai físic d'especial protecció mediambiental configurat així per la Unió Europea. L'obtenció de tal certificat es gestionarà per l'IMPIVA.  
Article 9. Projectes que reforcen la política social.  
D'acord amb els criteris de valoració que s'establixen respectivament en cada un dels programes, tindran preferència en l'adjudicació en cas d'empat els projectes presentats i/o dirigits a aquelles entitats que acrediten ocupar un percentatge de treballadors discapacitats superior respecte a la plantilla de l'empresa que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.   
Així mateix es valoraran positivament els projectes presentats i o dirigits a certes categories de persones desfavorides socialment que experimenten condicions, situacions i necessitats especials a l'hora de mamprendre activitats empresarials o inserir-se en el mercat laboral.  
Article 10. Obligacions dels beneficiaris.  
Seran obligacions del beneficiari les establides a continuació, i el seu incompliment podrà donar lloc a la minoració o revocació, i si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció, en els termes previstos en la legislació sobre subvencions.  
a) Realitzar l'activitat objecte de la subvenció i acreditar la seua realització en la forma i data indicades en la notificació de concessió de l'ajuda. L'acreditació dels gastos i inversions es realitzarà per mitjà de la presentació de la totalitat de justificants de gasto i pagament.  
b) Complir amb les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i a l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució en cap cas s'abonarà l'import de la mateixa abans que la societat estiga constituïda i inscrita en el registre corresponent, per a l'acreditació del qual es fixarà un termini.  
c) Actualitzar qualsevol documentació presentada que haguera patit alguna modificació.  
d) Respondre de la veracitat dels documents aportats i en general de la informació facilitada.  
e) Respectar la normativa mediambiental vigent, de manera que s'assegure el desenvolupament dels objectius del projecte subvencionat dins d'un marc de desenvolupament sostenible i del foment a la protecció i millora del medi ambient, tal com s'arreplega en l'article 6 del Tractat de la Unió Europea.  
f) Conservar els documents justificatius de la realització del projecte, i els relacionats amb els gastos i pagaments i amb les auditories corresponents durant un termini de quinze anys o durant un termini major mentres puguen ser objecte de comprovació i control. Es conservaran els originals dels documents -o còpies certificades conformes amb els originals- sobre suports de dades generalment acceptats.  
g) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
h) Garantir que el projecte subvencionat no patisca, abans de transcorreguts cinc anys des del seu terme, una modificació substancial, entenent per esta aquella modificació que afecte la seua naturalesa o a les seues condicions d'execució o que atorgue a una empresa o a un organisme públics avantatges indeguts, i que es derive d'un canvi en la naturalesa de la propietat d'una infraestructura o del cessament d'una activitat productiva.  
i) Donar publicitat que el projecte subvencionat ha obtingut ajuda dels Fons Estructurals a través de:  
1. Una placa explicativa permanent, visible i de grans mides, en un termini màxim de 6 mesos a partir de la conclusió del projecte, quan este complisca les condicions següents:  
- La contribució pública total al projecte siga superior als 500.000 euros  
- El projecte consistisca en la compra d'un objecte físic, en el finançament d'una infraestructura o en treballs de construcció.  
En la placa s'indicarà el tipus i nom de l'operació, així com:  
- L'emblema de la Unió Europea.  
- La referència al Fons en qüestió.  
- La declaració "Una manera de fer Europa".  
Els apartats 2 i 3 no s'aplicaran en el cas d'articles promocionals de dimensió reduïda.   
2. Durant l'execució del projecte, el beneficiari col·locarà un cartell en l'enclavament de les operacions quan estes complisquen les condicions següents:  
- La contractació pública total al projecte supere els 500.000 euros  
- El projecte consistisca en el finançament d'una infraestructura o en treballs de construcció.  
Una vegada conclosa l'operació se substituirà el cartell per la placa mencionada anteriorment.  
3. La inclusió en qualsevol document relatiu al projecte (inclosos certificats d'assistència o de qualsevol altra índole), d'una declaració en què s'informe que el projecte ha sigut cofinançat pel FEDER.  
Sense menyscabament de l'anteriorment exposat, el beneficiari haurà d'identificar aquells béns inventariables (equips i suports informàtics, béns materials de qualsevol naturalesa, etc.) que hagen sigut cofinançats amb fons estructurals per mitjà dels adhesius que amb tal fi facilitarà l'IMPIVA. També haurà de fer-ho en aquells documents a què no haja aplicat el que disposa el paràgraf anterior.   
j) Les actuacions subvencionades no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat, o orientació sexual. Així mateix facilitaran, o almenys no impediran, l'accessibilitat per a les persones discapacitades.  
k) Els beneficiaris del programa de Creació d'Empreses de Base Tecnològica hauran d'acreditar que els projectes d'inversió han sigut finançats amb recursos propis no subvencionats en un mínim del 25%, per la qual cosa tal percentatge no podrà comptar amb cap ajuda.  
l) Els beneficiaris del programa d'I+D per a Grans Empreses hauran d'acreditar l'efecte incentivador de l'ajuda, açò és, demostrar que efectivament com resultat de l'ajuda rebuda s'ha produït un increment de les activitats d'I+D+i del beneficiari, consistents en un increment del volum, àmbit, quanties invertides o rapidesa d'aquestes activitats d'I+D+i.  
m) Facilitar a l'IMPIVA la informació relativa a indicadors financers, de producció i resultats, que permeten mesurar l'avanç enfront de la situació de partida descrita pel beneficiari en la memòria del projecte com a conseqüència de la seua execució.  
n) Comunicar a l'IMPIVA altres ajudes públiques o privades que hagueren obtingut o sol·licitat. En cas de concurrència amb altres ajudes, s'aplicaran les normes d'acumulació que determine la normativa comunitària, i la seua suma no la podrà sobrepassar:  
- En el programa d'I+D per a PIME i el programa de Creació d'Empreses de Base Tecnològica els límits màxims especificats en el reglament d'exempció de PIME.  
- En el programa d'I+D per a Grans Empreses, el límit més favorable segons la normativa aplicable a cada una de les ajudes.   
o) Acomplir amb totes les obligacions que s'establixen en la normativa d'aplicació especificada en l'article 2 d'esta resolució.  
Article 11. Justificació de gastos i pagaments.  
1. Amb caràcter general es consideren justificants de gasto les factures i documents de valor probatori equivalent. El beneficiari haurà d'aportar com a mínim un 60% de justificants de gasto del projecte perquè l'IMPIVA procedisca a certificar l'ajuda, sense perjuí que es realitzen posteriors accions de comprovació per a verificar que el projecte subvencionat s'ha realitzat en la seua totalitat. La no presentació d'este percentatge mínim donarà lloc a la revocació de la subvenció per la no realització del projecte; no obstant, si existira una causa degudament justificada i acceptada per l'IMPIVA es procediria a la corresponent minoració de l'ajuda. Amb caràcter general, es podrà admetre fins a un 30% de disminució en la justificació en cada concepte incentivable, compensable amb increments en altres conceptes, sempre que no s'altere la naturalesa del projecte.  
La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. A efectes de justificació es considerarà que el gasto subvencionat s'ha realitzat sempre que haja sigut totalment pagat amb anterioritat a la finalització del període de justificació.   
Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació del moviment bancari que acredite l'eixida efectiva dels fons.  
En la justificació dels gastos de personal propi el beneficiari realitzarà la seua imputació basant-se en un mètode just i equitatiu, degudament explicitat.   
2. L'IMPIVA podrà requerir als beneficiaris perquè realitzen la justificació dels gastos i pagaments per mitjà de l'aportació d'un informe d'auditoria, realitzat de conformitat amb l'Orde del Ministeri d'Economia i Hisenda 1434/2007 de 17 de maig (BOE núm. 125).  
3. Les factures presentades per a la justificació dels projectes hauran de complir allò que s'ha disposat pel Reial Decret 1496/2003, de 28 de novembre i la resta de normativa vigent.   
4. Només seran tinguts en compte els justificants de gastos i de pagaments compresos entre la data de registre d'entrada de la sol·licitud d'ajuda i la data màxima indicada en la notificació d'ajuda per a la presentació de la justificació.   
5. Quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten- i així es faça constar en un informe-. L'elecció entre les ofertes presentades haurà de recaure en la més econòmica, justificant en un informe l'elecció en un altre sentit.   
La no presentació dels informes a què fa referència el paràgraf anterior, o la seua insuficiència, podrà donar lloc a la no consideració del cost subvencionable, o a una minoració o revocació de l'ajuda concedida, sense perjuí de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular en funció d'esta la subvenció concedida.  
6. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió del menys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
Article 12. Pagament de les ajudes.  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.   
Article 13. Entitats col·laboradores i assistència tècnica.  
L'IMPIVA podrà subscriure convenis o contractes amb entitats perquè, actuant en nom seu i pel seu compte, entreguen i distribuïsquen els fons als beneficiaris o col·laboren en la gestió de les ajudes convocades, o bé perquè li assistisquen en determinades funcions auxiliars a la gestió dels expedients.  
Article 14. Control i Verificació.  
Tant el beneficiari com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats, de l'administració Central de l'Estat i de la Generalitat, facilitant en tot moment tanta informació com se li sol·licite en l'exercici d'aquestes actuacions, i en especial posant a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions 'in situ'de determinats projectes, la mostra del qual s'obtindrà a partir d'un mètode de mostratge aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006.  
Article 15. Minoració i revocació de l'ajuda. Reintegrament.  
L'incompliment pel beneficiari de qualsevol de les obligacions establides en esta resolució podrà donar lloc a la minoració o a la revocació de l'ajuda en funció de les circumstàncies ocorregudes i de la seua valoració. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda junt amb els interessos de demora des del moment del pagament de la subvenció en la forma prevista en la legislació sobre subvencions De conformitat amb aquesta normativa, l'incompliment de l'obligació de reintegrament tindrà entre altres efectes la impossibilitat de ser beneficiari en successives convocatòries, sempre que es trobe en període executiu.   
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desenvolupament, eficàcia i execució de la present convocatòria.   
València, 15 de gener de 2008.- La presidenta de l'IMPIVA: Belén Juste Picón.  
ANNEX I  
Programa: Investigació i Desenvolupament Tecnològic per a Grans Empreses  
Objecte.   
Millorar les capacitats tecnològiques de les empreses, recolzant la generació de coneixements científics o tècnics que permeten obtindre productes, processos o servicis de major nivell tecnològic i adequar la seua oferta a les creixents exigències dels mercats.  
Actuacions recolzables.  
Desenvolupament de projectes per al desenvolupament de tecnologia amb actuacions que responguen a les següents característiques:  
- Investigació industrial: la investigació planificada o els estudis crítics encaminats a adquirir nous coneixements i aptituds que puguen ser útils per a desenvolupar nous productes, processos o servicis o permeten millorar considerablement els ja existents. Inclou la creació de sistemes complexos que siguen necessaris per a investigació industrial, especialment la validació de tecnologia genèrica, excepte els prototips per a desenvolupament experimental.  
- Desenvolupament experimental: l'adquisició, combinació, configuració i ocupació de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos i servicis o servicis nous modificats o millorats. Podrà incloure, per exemple, altres activitats de definició conceptual, planificació i documentació de nous productes, processos i servicis. Entre les activitats podrà figurar l'elaboració de projectes, dissenys, plans i la resta de tipus de documentació sempre que no vaja destinada a usos comercials. S'inclou així mateix el desenvolupament de prototips i projectes pilot que puguen utilitzar-se comercialment quan el prototip siga per necessitat el producte comercial final i la seua fabricació resulte massa onerosa per al seu ús exclusiu amb fins de demostració i validació. En cas d'utilització comercial posterior de projectes pilot o de demostració, tot ingrés que aquesta utilització genere ha de deduir-se dels costos subvencionables. Són també subvencionables la producció i assaig experimentals de productes, processos i servicis sempre que no puguen emprar-se o transformar-se de manera que puguen utilitzar-se en aplicacions industrials o comercials. El desenvolupament experimental no inclou les modificacions habituals o periòdiques efectuades en els productes, línies de producció, processos de fabricació, servicis existents i altres activitats en curs, encara que les aquestes modificacions puguen representar millores.  
Beneficiaris.  
Grans Empreses amb seu social o establiment productiu en la Comunitat Valenciana que desenvolupen el projecte en este àmbit geogràfic.  
S'haurà de demostrar que, en algun dels indicadors que es detallen, hi ha un creixement en comparació amb una situació sense concessió d'ajudes:  
- Cost total del projecte   
- Nombre de persones contractades per a les activitats d'I+D  
- Duració del projecte   
- Gastos en I+D / Volum de facturació  
Tipus d'ajuda.  
Subvenció a fons perdut calculada en percentatge sobre els costos subvencionables, amb intensitat variable en funció de la classificació del projecte, fins als següents màxims:  
- Projectes d'investigació industrial: 50%   
- Projectes de desenvolupament experimental: 25%   
Els percentatges anteriors podran incrementar-se en 15 punts percentuals quan implique la col·laboració efectiva entre dos empreses independents entre si i es complisquen les condicions següents:  
- Cap empresa ha de córrer per si sola amb més del 70% dels costos subvencionables del projecte de col·laboració.  
- El projecte ha de comptar amb la col·laboració d'almenys una pime o la col·laboració ha de ser transfronterera, és a dir, quan les activitats d'investigació i desenvolupament es duguen a terme almenys en dos estats membres.  
La Comissió del programa podrà establir un límit d'ajuda per empresa o per projecte, i així mateix podrà calcular el percentatge d'ajuda sobre la base de la inversió incentivable.  
Criteris de valoració.  
A. Qualitat del projecte: 85 punts  
A1 Coherència entre els objectius previstos, les tasques a realitzar i el pressupost plantejat en el projecte: 5  
A2 Grau d'innovació: 20  
A3 Intensitat o esforç que suposa per a l'empresa la realització del projecte: 10  
A4 Qualificació dels recursos interns: 7  
A5 Qualificació dels recursos externs: 8  
A6 Projecte plurianual aprovat en la convocatòria anterior: 6  
A7 Mercat potencial i perspectiva econòmica notables: 4  
A8 Efecte d'arrossegament del projecte: 10  
A9 Patentabilidad dels resultats: 4  
A10 Contribució al desenvolupament sostenible i al medi ambient: 3  
A11 Vinculació amb projectes internacionals o en cooperació: 8  
B. Característiques del sol·licitant: 10 punts  
B1 Experiència anterior en activitats d'I+D+i: 5  
B2 Propietat industrial de caràcter tecnològic protegida per mitjà de patents: 5  
C. Aspectes socioeconòmics: 5 punts  
C1 Incorporació de discapacitats per damunt del mínim legal exigit: 1  
C2 Disposa d'un pla d'Igualtat d'Oportunitats entre hòmens i dones o empresa gestionada per persones pertanyents a col·lectius desfavorits: 1  
C3 Projecte desenvolupat en zones d'interés preferent, arreplegues en el Pla de Revitalització de Comarques d'Interior de la Comunitat Valenciana: 3  
Costos subvencionables.  
1. Servicis d'assessorament i semblants.  
- Gastos d'investigació contractual amb Centres d'Investigació.  
- Coneixements tècnics i patents adquirides o obtingudes per llicència de fonts externes a preu de mercat, sempre que l'operació s'haja realitzat en condicions de plena competència i sense element algun de col·lusió.  
- Consultoria i servicis equivalents destinats de manera exclusiva a l'activitat d'investigació.  
- Gastos d'auditoria necessaris per a certificar la realització del projecte.  
2. Instrumental. Equipament de laboratori i experimentació quan este haja sigut adquirit exclusivament per al projecte i sense una altra utilitat que per si mateix.  
Materials. Materials i components necessaris per a l'activitat d'investigació que tinguen caràcter consumible o fungible.  
4. Recursos humans. Gastos del personal propi (investigadors, tècnics i la resta de personal auxiliar) durant el temps en què estiguen exclusivament dedicats al projecte d'investigació. Es considerarà com a cost subvencionable el líquid percebut en nòmina pel treballador.  
La imputació de gastos al projecte haurà de fer-se en un mètode just i equitatiu degudament explicitat.  
Programa: Investigació i Desenvolupament Tecnològic per a PIME  
Objecte.   
Millorar les capacitats tecnològiques de les empreses, recolzant la generació de coneixements científics o tècnics que permeten obtindre productes, processos o servicis de major nivell tecnològic i adequar la seua oferta a les creixents exigències dels mercats.  
Actuacions recolzables.  
Desenvolupament de projectes per al desenvolupament de tecnologia amb actuacions que responguen a les següents característiques:  
- Investigació industrial: investigació planificada o estudis crítics l'objecte dels quals és l'adquisició de nous coneixements que puguen resultar d'utilitat per a la creació de nous productes, processos o servicis, o contribuir a millorar considerablement els existents.  
- Desenvolupament precompetitiu: materialització dels resultats de la investigació en un pla, esquema o dibuix per a productes, processos o servicis nous, modificats o millorats, inclosa la creació d'un prototip no comercialitzable. Pot comprendre també la formulació de projectes de demostració inicial o projectes pilot sempre que estos projectes no puguen convertir-se o utilitzar-se per a aplicacions industrials o la seua explotació comercial. No inclou les modificacions habituals o periòdiques efectuades en productes, línies de producció, processos de fabricació, servicis existents i altres operacions en curs, encara que estes modificacions puguen representar les seues millores.  
Els projectes recozables hauran d'haver-se iniciat després de la presentació de la sol·licitud de l'ajuda.  
Beneficiaris.  
PIME amb seu social o establiment productiu en la Comunitat Valenciana que desenvolupen el projecte en este àmbit geogràfic.  
Tipus d'ajuda.  
Subvenció a fons perdut calculada en percentatge sobre els costos subvencionables, amb intensitat variable en funció de la classificació del projecte, fins als següents màxims:  
- Projectes d'investigació industrial: 60%   
- Projectes de desenvolupament precompetitiu: 35%   
Els percentatges anteriors podran arribar fins al 75% i 50% respectivament en funció que es complisquen diferents condicions relatives al mapa regional d'ajudes o tinga un plantejament multidisciplinari d'acord amb els objectius d'un projecte o programa específic mamprés en virtut del VII Programa Marc o Eureka.  
Així mateix podran arribar fins al 70% i 45% respectivament en el cas que els resultats del projecte tinguen una àmplia difusió científica en conferències i revistes tècniques professionals.  
La Comissió del programa podrà establir un límit d'ajuda per empresa o per projecte, en cap cas es podrà superar el límit de 5 milions d'euros i ni de 10 milions d'euros en el cas de projectes Eureka.  
En tot cas la Comissió es reserva el dret de no esgotar el pressupost disponible del programa en el cas que les majors puntuacions obtingudes no garantisquen la qualitat i viabilitat dels projectes.  
Criteris de valoració.  
A. Qualitat del projecte: 85 punts  
A1 Coherència entre els objectius previstos, les tasques a realitzar i el pressupost plantejat en el projecte: 6  
A2 Grau d'innovació: 20   
- Intensitat o esforç que suposa per a l'empresa la realització del projecte: 10  
A3 Qualificació dels recursos interns: 9  
A4 Qualificació dels recursos externs: 12  
A5 Projecte plurianual aprovat en la convocatòria anterior: 7  
A6 Mercat potencial i perspectiva econòmica: 4  
A7 Patentabilidad dels resultats del projecte: 4  
A8 Contribució al desenvolupament sostenible i millora del medi ambient: 3  
A9 Vinculació amb projectes internacionals o en cooperació: 10  
B. Característiques del sol·licitant: 10 punts  
B1 Experiència anterior en activitats d'I+D: 3  
B2 Propietat industrial de caràcter tecnològic protegida per mitjà de patents: 3  
B3 Grandària d'empresa inferior a 50 treballadors: 4  
C. Aspectes socioeconòmics: 5 punts  
C1 Incorporació de discapacitats per damunt del mínim legal exigit: 1  
C2 Disposa d'un pla d'Igualtat d'Oportunitats entre hòmens i dones o empresa gestionada per persones pertanyents a col·lectius desfavorits: 1  
- Projecte desenvolupat en zones d'interés preferent, recollides en el Pla de Revitalització de Comarques d'Interior de la Comunitat Valenciana: 3  
Costos subvencionables.  
1. Servicis d'assessorament i semblants.  
- Contractació amb Centres d'Investigació.  
- Obtenció de coneixements tècnics i adquisició de patents a preu de mercat.  
- Consultoria i servicis equivalents destinats de manera exclusiva a l'activitat d'investigació.   
Gastos d'auditoria necessaris per a certificar la realització del projecte.  
Estos costos es consideraran subvencionables fins al límit del 70% dels costos subvencionables totals del projecte.  
Instrumental. Equipament de laboratori i experimentació quan este haja sigut adquirit exclusivament per al projecte i sense cap altra utilitat que per a si..  
Materials. Materials i components necessaris per a l'activitat d'investigació que tinguen caràcter consumible o fungible. 4. Recursos humans. Gastos del personal propi (investigadors, tècnics i la resta de personal auxiliar) durant el temps en què estiguen exclusivament dedicats al projecte d'investigació. Es considerarà com a cost subvencionable el líquid percebut en nòmina pel treballador.  
5. Registre de patents. Costos relatius a la preparació i presentació de la sol·licitud, gastos de traducció o de validació del dret en altres jurisdiccions i costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició. Este cost es considerarà subvencionable fins al límit del 70% dels costos subvencionables totals del projecte.  
La imputació de gastos al projecte haurà de fer-se en un mètode just i equitatiu degudament explicitat.  
Programa: Creació d'Empreses de Base Tecnològica  
Objecte.  
Fomentar la diversificació del teixit empresarial de la Comunitat Valenciana recolzant la posada en marxa i el manteniment de noves activitats industrials en l'àmbit de la tecnologia.  
Actuacions recolzables.  
Creació i desenvolupament d'empreses de base tecnològica que contribuïsquen a ampliar i diversificar el teixit econòmic de la Comunitat Valenciana amb noves activitats productives i de servicis basades en les noves tecnologies i el coneixement especialitzat, millorant l'oferta actual per a obtindre productes i servicis diferents o amb prestacions clarament superiors al ja existent.  
Les següents actuacions queden excloses com a recolzables:  
- L'adquisició de béns d'equip per a renovar, modernitzar o ampliar la capacitat productiva d'empreses no considerades de base tecnològica.  
- Les activitats consistents exclusivament en la comercialització o distribució de béns i servicis.  
- Les activitats d'Investigació i Desenvolupament Tecnològic, que hauran de canalitzar-se a través del programa a este efecte.   
Els projectes recozables hauran d'haver-se iniciat després de la presentació de la sol·licitud de l'ajuda.  
Beneficiaris.  
PIME amb seu social o establiment en la Comunitat Valenciana que puguen ser qualificades d'Empresa de Base Tecnològica i la data de constitució de la qual siga posterior a l'1 de gener de 2004.  
Els emprenedors podran sol·licitar suport d'acord amb el que establix el programa, però les empreses hauran d'estar constituïdes i establides en la Comunitat Valenciana prèviament al cobrament de l'ajuda, havent d'aportar la documentació administrativa indicada en la convocatòria.  
En concret es consideraran empreses de base tecnològica les que reunisquen alguna de les següents característiques:  
- Que operen en sectors industrials d'alta tecnologia o emergents tal com els que es relacionen avant, a títol enunciatiu però no excloent.  
- Que la nova activitat a realitzar consistisca en l'explotació econòmica de tecnologies desenvolupades per Centres d'Investigació i/o per empreses.  
- Que realitzen elevades inversions en I+D en relació a la seua xifra de vendes.  
- Que la base de l'activitat a realitzar siga l'aplicació de patents, llicències d'explotació o una altra forma de coneixement tecnològic, preferentment de forma exclusiva i protegida.  
- Que convertisquen el coneixement tecnològic en nous productes o processos per a la seua introducció en el mercat.  
Àrees de tecnologia considerades emergents:  
Farmacologia, biomedicina, bioquímica, biotecnologia, micro i bioelectrónica, nanotecnologies, tecnologies quàntiques i fotónicas, supercomputació, xarxes de comunicació intel·ligents, fabricació intel·ligent, materials avançats, materials optoelectrònics, biomateriales, sensors.  
Criteris de valoració.  
En la valoració de les sol·licituds es tindran en compte els criteris següents:  
A. Qualitat del projecte: 75 punts  
A1 Claredat i coherència entre els objectius previstos, les tasques a realitzar i el pressupost plantejat en el projecte: 5  
A2 Grau d'innovació, avançat o millora que la iniciativa representa respecte al ja existent en el mercat, en funció de la seua transcendència en l'àmbit regional, nacional o internacional: 15  
A3 Origen de la tecnologia utilitzada en el projecte: el projecte és el resultat d'activitats d'I+D realitzades per centres d'investigació, per empreses o per la cooperació d'ambdós: 13  
A4 Recursos propis no subvencionables aportats per al projecte superiors al 50% del seu pressupost: 5  
A5 Qualitats del projecte:  
A5.1 Es realitza amb recursos externs qualificats: 5  
A5.2 Col·labora un CEEI (Centre Europeu d'Empreses Innovadores) o un ens universitari equivalent: 5  
A5.3 Esta vinculat a projectes aprovats en programes públics de suport a la I+D+i: 5  
A5.4 La tecnologia implícita en el projecte està protegida i s'explota de forma exclusiva: 7  
A6 Existència de mercat potencial de l'activitat a mamprendre amb perspectives de creixement i consolidació significatives: 10  
A7 Existència d'una estratègia d'introducció en el mercat i promoció dels nous productes o servicis: 5  
B. Característiques del sol·licitant: 20 punts  
B1 Competències de l'equip emprenedor/promotor/directiu: en administració i direcció d'empreses, en I+D+i, en producció i en comercialització: 10  
B2 L'empresa opera en sectors industrials d'alta tecnologia: 5  
B3 L'empresa realitza fortes inversions en I+D+i en relació a la seua xifra de vendes: 5  
C. Aspectes socioeconòmics: 5 punts  
C1 Incorporació de discapacitats en l'empresa per damunt del mínim legal exigit: 1  
C2 L'empresa disposa d'un pla d'igualtat d'oportunitats o està integrada per persones pertanyents a col·lectius desfavorits: 1  
C3 Projecte desenvolupat en zones d'interés preferent, recollides en el Pla de Revitalització de Comarques de l'Interior de la Comunitat Valenciana: 3  
Tipus d'ajuda.  
Subvenció a fons perdut calculada en percentatge sobre els costos subvencionables:  
1. Consultoria i altres servicis: fins a un màxim del 50%   
2. Inversions:   
- Quan la inversió es realitze en els municipis de València i Mislata, la intensitat bruta de l'ajuda podrà aconseguir fins a un màxim del 15% en el cas de xicotetes empreses i fins al 7,5% en el cas de mitjanes empreses.  
- Quan la inversió es realitze en la resta de la Comunitat Valenciana, la intensitat de l'ajuda podrà aconseguir fins a un 30%, amb la condició que la inversió es mantinga en la regió beneficiària durant almenys 5 anys i que la contribució del beneficiari al seu finançament siga del 25% com a mínim.  
La Comissió d'Avaluació del programa podrà establir un límit d'ajuda per empresa o per projecte, en cap cas es podrà superar el límit de 5 milions d'euros.  
Costos subvencionables.  
1. Inversions materials. Inversions en actius fixos destinats a la creació de la nova empresa o ampliació o millora de les ja existents, quan es donen les condicions d'empresa de base tecnològica. Concretament béns d'equip necessaris per a l'activitat productiva de l'empresa (maquinària, equips de laboratori i equips informàtics vinculats a producció).  
2. Inversions immaterials. Adquisició de tecnologia en forma de patents, llicències d'explotació o coneixements tècnics.  
3. Consultoria i altres servicis.   
- Estudis de viabilitat previs a la realització de projectes d'investigació.  
- Consultories especialitzades per a assessoraments externs que no tinguen caràcter habitual en el funcionament de l'empresa.  
- Gastos d'auditoria necessaris per a la certificació del projecte.  
La imputació de gastos al projecte haurà de fer-se en un mètode just i equitatiu degudament explicitat.